Mi ne odustajemo od našeg obećanja BiH 1/7/02 - 2002-07-01
Rekao je danas u Washingtonu Glasnogovornik Sjedinjenih Država Richard Boucher, govoreći o američkom vetu na produženje Misije UN-a u B
Sjedinjene Države su uložile veto na produženje misije u Bosni i Hercegovini, ne zato što odustajemo od našeg obećanja Bosni, ili mirovnoj misiji tamo, već zato što Vijeće Sigurnosti uporno nastavlja odbijati da obrati dužnu pažnju na neprihvatljiv rizik koji prijeti američkim vojnicima od strane Medjunarodnog Krivičnog suda - to je na današnjem brifingu State departmenta izmedju ostalog rekao glasnogovornik Richardu Boucheru: Sjedinjene Države nisu priznale jurisdikciju tog suda, kazao je gospodin Boucher. Odlučni smo u tome da naše gradjane ne izlažemo pravnoj opasnosti pred Medjunarodnim Krivičnim sudom, kao rezultat našeg sudjelovanja u mirovnim misijama. Mora se pronaći neko rješenje, kazao je glasnogovornik State departmenta i nastavio: Naša odlučnost da se u Bosni održe mir i stabilnost apsolutno nije u pitanju; godinama mi već ulažemo itekako u budućnost BiH - vojno, politički, i financijski. Mi smo ti koji su vodili pregovore koji su rezultirali Dejtonskim mirovnim ugovorom. Imamo više od dvije hiljade vojnog mirovnog osoblja u BIH, i 46 policajaca. Imamo i jednog visokog američkog zvaničnika tamo, Jacquesa Klaina. Mi nismo napustili naše zadatke na Balkanu. Medjutim, u pitanju je naše duboko osjećanje koje imamo prema Medjunarodnom Krivičnom Sudu, koje nas je navelo da uložimo puni veto na produženje misije u BiH. Od Rimskog sporazuma o Medjunarodnom Krivičnom Sudu, a pogotovo ovih proteklih nedjelja, ulažemo velike napore da se pronadje rješenje našim zabrinutostima oko Suda. Mi ne možemo dozvoliti da naši vojnici u mirovnoj misiji budu podložni extra-nacionalnoj pravnoj jurisdikciji Medjunarodnog Krivičnog Suda, niti možemo dozvoliti Medjunarodnom Krivičnom Sudu da poništava naše eventualne pravosudne odluke. Zbog ovih zabrinutosti smo uložili veto na mandat u Bosni i Hercegovini. Ovim se je našim zabrinutostima, medjutim, moglo odgovoriti na način koji bi bio u skladu s Sporazumom o Medjunarodnom Krivičnom sudu, ali, eto, nije, kazao je glasnogovornik State Departmenta. On je potom nastavio: Ipak se nadamo da će se ovo nekako riješiti. Složili smo se na produžetak misije od još tri dana, i namjeravamo i dalje raditi s ostalim članovima Vijeća Sigurnosti UN-a kako bismo došli u ta tri dana do nekog rješenja. Kao što smo već rekli, mi jesmo već predložili nešto što bi bilo u skladu s obavezama članica Rimskog Sporazuma, a išlo bi i u korist naše jake želje da snage UN-a nastave s provodjenjem misije, a da mi budeo njen dio. Jedan od prisutnih novinara je upitao glasnogovrnika Bouchera nisu li sve američke snage, trenutno rasporedjene na bilo kojem mjestu na svijetu, u istom položaju, gospodin Boucher je rako kako se nekoliko američkih vojnih promatrača povlači iz tog razloga iz područja Istočnog Timora, i dodao kako će službeni Washington nastojati na razne načine da u puni pogon stavi odredbu Rimskog Sporazuma prema kojoj se zemlje medjusobno mogu dogovoriti da ne izručuju vojnike Medjunarodnom Krivičnom Sudu. Svi napori u tom smislu koje smo ulagali ovih dana, da američki vojnici imaju imunitet od Medjunarodnog Krivičnog Suda, vjerujemo da su u skladu sa obavezama i odrednicama Rimskog Sporazuma. Jednostavno, morat ćemo vidjeti , kako vrijeme bude prolazilo, s pojedinim državama, zavisno šta u kojem slučaju budemo mogli postići. Ipak, podsjećam, da imamo još par dana da se ovo nekako riješi, kazao je Boucher i dodao: Nemojte zaboraviti: vojska Sjedinjenih država se pridržava najviših mogućih standarda ponašanja. Nema nikakve sumnje u to. Nema sumnje ni u to da smo mi odgvoorni za svaki svoj čin. Nema sumnje ni u to da su Sjedinjene Države spremne kazniti svakog svog vojnika koji se ne ponaša prema tim standardima. Dakle, nije to u pitanju, već što ljude koji idu u ionako teške i opasne misije, ostavljamo pod jurisdikcijom jednog suda koji nema jurisdikciju višu od njega, koji ne odgovara čak ni Vijeću Sigurnosti UN-a. ... Mi želimo ostati u Bosni. Mi želimo nekako pronaći rješenje za to, i želimo nastaviti pružati podršku narodu BiH u njihovim naporima da se obnove. To je jutros i državni sekretar Powell jasno rekao visokom predstavniku u BiH, Paddyju Ashdownu - da mi i dalje želimo doprinijeti misiji u BIH, i izvršiti svoje obaveze tamo, kazao je glasnogovornik State Departmenta Richard Boucher.